《故明鲁王废宫》
清代·万夔辅

当年赐履尽银潢，禽父山川此启疆。矢到十传知肃慎，宫留千启识灵光。

无端白马屯河朔，曾见青衣泣路旁。甲帐已空遗楔在，冷烟残照过莓墙。

作者简介：字伯安，江南宜兴人。贡生。著有《鲭馀集》。○先生孤介正直，为宵人构陷系狱，久而得白，然孤介之性终不改也。韵语不尚风格，一归真挚，于伦常日用，三致意焉。今嗣星钟太史，以诗鸣，绍家学也。星钟为画山储太史女夫，画山为余详述之。